Source: http://www.finlex.fi/fi/laki/alkup/1992/19921391
Timestamp: 2013-05-19 20:14:17+00:00
Document Index: 23307732

Matched Legal Cases: ['§ 16', '§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20']

FINLEX ® - Säädökset alkuperäisinä: 1391/1992
Olet tässä: Finlex › Lainsäädäntö › Säädökset alkuperäisinä › 1992 › 1391/1992 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1992 › 1391/1992 1391/1992 Dokumentin versiot
Asetus Huoltovarmuuskeskuksesta Kauppa- ja teollisuusministeriön toimialaan kuuluvia asioita käsittelemään määrätyn ministerin esittelystä säädetään huoltovarmuuden turvaamisesta 18 päivänä joulukuuta 1992 annetun lain (1390/92) nojalla:
Huoltovarmuuskeskuksen tehtävänä on sen lisäksi, mitä huoltovarmuuden turvaamisesta annetussa laissa (1390/92) säädetään, toimialallaan:
1) toimia puolustustaloudellisen suunnittelukunnan sihteeristönä ja suorittaa sen antamat tehtävät;
2) hoitaa valtion varmuusvarastointiin liittyvä suunnittelu, rakennuttaminen, kauppatoimet ja hallinto sekä huolehtia varastojen hoidosta ja valvonnasta;
3) edistää turvavarastointia, tehdä valtion puolesta sopimukset, myöntää vapautukset varmuusvarastointimaksusta ja valvoa sopimusten noudattamista;
4) hoitaa tuontipolttoaineiden velvoitevarastointiin liittyvät hallintotehtävät, lukuun ottamatta poikkeuksien tai vapautusten myöntämistä varastointivelvoitteesta, sekä valvoa lainsäädännön noudattamista;
5) edistää sekä seurata ja yhteensovittaa viranomaisten valmiutta ohjata maan talouselämää poikkeuksellisissa oloissa;
6) edistää toimiala- ja toimipaikkakohtaista valmiussuunnittelua ja varautumista poikkeusolojen toimintaan;
7) koota tietoa sekä teettää ja julkaista tutkimuksia ja selvityksiä huoltovarmuuden alalta;
8) huolehtia tiedottamisesta ja koulutuksen järjestämisestä;
9) seurata kansainvälistä kehitystä ja pitää yhteyttä kotimaisiin ja ulkomaisiin viranomaisiin ja laitoksiin; sekä
10) hoitaa muut laitokselle säädetyt ja määrätyt tehtävät.
Huoltovarmuuskeskuksen organisaatio
Huoltovarmuuskeskuksen toimintayksiköistä määrätään työjärjestyksessä.
Huoltovarmuuskeskuksen johtokunnan tehtävänä on:
1) vahvistaa Huoltovarmuuskeskuksen toiminta- ja taloussuunnitelma sekä työjärjestys ja muut toimintaa koskevat yleiset ohjeet;
2) laatia huoltovarmuusrahaston tilinpäätös ja toimintakertomus;
3) päättää valtion varmuusvarastointiin liittyvistä kauppatoimista ja muista sitoumuksista, jollei päätösvaltaa ole työjärjestyksessä annettu ylijohtajalle tai muulle toimihenkilölle;
4) kantaa ja vastata valtion puolesta Huoltovarmuuskeskuksen toimialaan liittyvissä asioissa sekä valvoa valtion etua ja oikeutta;
5) hinnoitella Huoltovarmuuskeskuksen suoritteet;
6) määrätä Huoltovarmuuskeskuksen tilinpidon hoitamisesta; sekä
7) muutoinkin ohjata ja valvoa Huoltovarmuuskeskuksen toimintaa.
Valtioneuvosto määrää johtokunnan jäsenet kolmeksi vuodeksi kerrallaan.
Jäsenistä kolmen tulee edustaa kauppa- ja teollisuusministeriötä, yhden ulkoasiainministeriötä, yhden valtiovarainministeriötä, yhden puolustushallintoa, sekä kahden elinkeinoelämää. Elinkeinoelämän edustajat asetetaan puolustustaloudellisen suunnittelukunnan esityksestä. Lisäksi johtokuntaan kuuluu Huoltovarmuuskeskuksen ylijohtaja.
Jokaiselle jäsenelle määrätään henkilökohtainen varajäsen.
Valtioneuvosto määrää johtokunnan varsinaisista jäsenistä puheenjohtajan ja varapuheenjohtajan.
Edellä 3 §:n 3 kohdassa tarkoitettuja asioita käsitellessään johtokunta voi toimia supistetussa kokoonpanossa, johon kuuluvat johtokunnan puheenjohtaja, varapuheenjohtaja, Huoltovarmuuskeskuksen ylijohtaja ja kaksi valtioneuvoston määräämää muuta johtokunnan jäsentä.
Kauppa- ja teollisuusministeriö vahvistaa johtokunnan puheenjohtajan, varapuheenjohtajan ja jäsenten palkkiot.
Huoltovarmuuskeskuksen päällikkönä on ylijohtaja. Johtokunta määrää ylijohtajan sijaisen.
Keskuksessa on lisäksi muuta työsopimussuhteessa olevaa henkilöstöä.
Ylijohtaja kehittää ja johtaa Huoltovarmuuskeskuksen toimintaa ja vastaa siitä, että Huoltovarmuuskeskus toteuttaa sille annetut tehtävät.
Huoltovarmuuskeskuksessa johtotehtävissä olevat henkilöt vastaavat siitä, että heidän toimialaansa kuuluville yksiköille asetetut tavoitteet saavutetaan.
Huoltovarmuuskeskuksen työsopimussuhteiseen henkilöstöön sovelletaan valtion työsopimussuhteisen henkilökunnan palkka- ja työehdoista kulloinkin voimassa olevia säännöksiä ja määräyksiä.
Toimien täyttäminen ja vapauttaminen työstä
Ylijohtajan ottaa valtioneuvosto.
Muun henkilöstön ottaa ylijohtaja.
Ylijohtajan toimen väliaikaisesta hoitamisesta päättää kauppa- ja teollisuusministeriö. Muiden tehtävien väliaikaisesta hoitamisesta päättää ylijohtaja.
Vapautuksen työstä myöntää se, joka päättää tehtävän väliaikaisesta hoitamisesta.
Huoltovarmuuskeskukselle kuuluvat asiat ratkaisee:
2) ylijohtaja tai muu toimihenkilö, jos sellainen ratkaisuvalta on tälle työjärjestyksessä uskottu.
Johtokunnassa käsiteltävät asiat ratkaistaan esittelystä. Työjärjestyksessä määrätään, mitkä muut asiat ratkaistaan esittelystä.
Asiat ratkaistaan johtokunnassa erimielisyyden sattuessa yksinkertaisella äänten enemmistöllä. Äänten mennessä tasan ratkaisuksi tulee se mielipide, jota kokouksen puheenjohtaja on kannattanut. Varsinaisen jäsenen poissa ollessa äänioikeutta käyttää varajäsen.
Tarkemmat määräykset johtokunnan koollekutsumisesta ja päätösvaltaisuudesta sekä asioiden käsittelystä johtokunnassa annetaan työjärjestyksessä.
Huoltovarmuuskeskuksen ohjaus ja valvonta
Kauppa- ja teollisuusministeriö asettaa kalenterivuodeksi Huoltovarmuuskeskuksen hallintoa, taloutta ja tilejä tarkastamaan vähintään kaksi tilintarkastajaa, joista vähintään yhden on oltava Keskuskauppakamarin hyväksymä tilintarkastaja. Yksi tilintarkastajista tulee määrätä valtiontalouden tarkastusviraston esityksestä.
Huoltovarmuuskeskuksen tilikausi on kalenterivuosi.
Valtioneuvosto vahvistaa Huoltovarmuuskeskuksen tilinpäätöksen, joka käsittää tuloslaskelman, taseen ja toimintakertomuksen.
Johtokunnan on annettava tilinpäätös tilintarkastajille kolmen kuukauden kuluessa tilikauden päättymisestä. Tilintarkastajien on annettava tarkastuskertomuksensa kuukauden kuluessa siitä, kun tilinpäätös on heille annettu. Johtokunnan on toimitettava tilinpäätös ja tilintarkastuskertomus kauppa- ja teollisuusministeriölle viiden kuukauden kuluessa tilikauden päättymisestä.
Huoltovarmuuskeskuksen rahaliikenteestä ja tilinpidosta määrätään tarkemmin johtokunnan vahvistamassa tiliohjesäännössä.
Huoltovarmuuskeskuksen toiminta- ja taloussuunnitelmaan sisältyy vuosittain puolustustaloudellisen suunnittelukunnan käyttöön määräraha puolustustustaloudellisesta suunnittelukunnasta annetun lain (238/60) 1 §:n mukaisia tehtäviä varten.
Tällä asetuksella kumotaan puolustustaloudellisesta suunnittelukunnasta 20 päivänä toukokuuta 1960 annetun asetuksen (239/60) 10, 11, 11 a ja 12 §, sellaisina kuin ne ovat, 10 § 16 päivänä tammikuuta 1981 annetussa asetuksessa (42/81), 11 § muutettuna viimeksi mainitulla asetuksella ja 15 päivänä tammikuuta 1988 annetulla asetulla (19/88), 11 a § viimeksi mainitussa asetuksessa ja 12 § muutettuna mainitulla 16 päivänä tammikuuta 1981 annetulla asetuksella ja 6 päivänä heinäkuuta 1983 annetulla asetuksella (610/83).
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo1391/19921 §2 §3 §4 §5 §6 §7 §8 §9 §10 §11 §12 §13 §14 §15 §16 §17 §18 §19 §20 §
Olet tässä: Finlex › Lainsäädäntö › Säädökset alkuperäisinä › 1992 › 1391/1992 Lainsäädäntö